तीज पर्व पर गंगा स्नान पूजा का एक महत्वपूर्ण हिस्सा है। गंगा तटों पर महिलाएं ट्रैक्टर व आटो से समूह बनाकर स्नान के लिए पहुंची। महिलाओं का जत्था दस-दस किलोमीटर की दूरी तय कर स्नान के लिए पहुंचा। परंपरा के अनुसार गंगा स्नान कर महिलाएं शंकर पार्वती की एक साथ बनी मूर्ति की पूजा करती हैं। स्नान करने का भी विधि विधान है। आमतौर पर बिना साबुन के स्नानकर तिल की पत्ती से सिर धोने की परंपरा है। अधिकांश महिलाएं व्रत शुरू करने वाले दिन की भोर में खा-पीकर व्रत शुरू करती हैं और दिन भर एक बूंद पानी भी नहीं पीती। उनका यह व्रत दिन और रात भर होकर दूसरे दिन की भोर में संपन्न होता है। उस समय मिष्ठान्न से व्रत का पारायण होता है।